open-index/open-wikipedia-markdown huggingface dataset:
Alone in the Dark (vuoden 2008 videopeli)

**Alone in the Dark** (alun perin nimellä **Alone in the Dark: Near Death Investigation** ja epävirallisesti **Alone in the Dark 5**) on Infogramesin luoman *[[Alone in the Dark]]* -selviytymiskauhupelisarjan viides osa. Pelin PlayStation 3 -version nimi on **Alone in the Dark: Inferno**.

*Alone in the Dark* julkaistiin Microsoft Windowsille, PlayStation 2:lle, Wiille, PlayStation 3:lle ja Xbox 360:lle Euroopassa toukokuussa ja Pohjois-Amerikassa kesäkuussa 2008. Pelistä piti tulla myös Nintendo DS - ja PlayStation Portable -versiot, mutta ne peruutettiin. Kaikki muut versiot kehitti Eden Games, mutta PlayStation 2:lle ja Wiille pelin kehitti Hydravision Entertainment.

*Alone in the Darkin* päähenkilö on Edward Carnby, joka tunnetaan myös muista *Alone in the Dark* -peleistä. Edward etsii vastauksia outoihin yliluonnollisiin ja omituisiin tapauksiin, ja taistelee samalla New Yorkin Central Parkissa.

## Pelaaminen

*Alone in the Dark: Near Death Investigation* on rakennettu episodimaiseksi. Tarina on jaettu keskimäärin noin 30–40 minuuttia kestäviksi seikkailuiksi. Jokaisessa episodissa on oma lopetuksensa ja kun pelaaja lopettaa pelinsä, paljastus seuraavaan episodiin ilmestyy. Jokaisessa episodissa on myös videopätkiä, joissa kerrotaan muun muassa miten pelaaja on edennyt tähän mennessä. Tämän avulla pelaaja voi helpommin muistaa, mitä tehtäviä hänellä on.

## Aiheesta muualla
*
Janne Raudaskoski

**Janne Raudaskoski** (s. 1976 Ylivieska) on suomalainen taikuri, jonka erityisalaa on taikuuden yhdistäminen klovneriaan ja teknologiaan. Ammattitaikuriksi hän ryhtyi vuonna 1997.

Raudaskoski on valmistanut kaksi elämysteatteriksi kutsumaansa soolotuotantoa, joissa hän yhdistää teatteria ja taikuutta: *Watti Walopää ja kadonnut hehku* (2008) ja *The Outsider* (2011). Lisäksi hän on esiintynyt lukuisissa eri tilaisuuksissa ja taikanäytelmissä Suomen lisäksi Yhdysvalloissa, Kiinassa, Englannissa, Venäjällä, Tanskassa, Norjassa ja Ruotsissa.

Raudaskoski toimii Taikateatteri 13:n varapuheenjohtajana ja The Amazing Magic Theatre -yrityksensä toimitusjohtajana.

## Tuotantoa
* 2008 *Watti Walopää ja kadonnut hehku* -teatterituotanto, Unga Teatern
* 2011 *The Outsider* -teatterituotanto, Espoon Kaupunginteatteri

## Tunnustuksia
* 1991 Pohjolan Tähti 1991 -kilpailun vapaa taide ‑sarjan voitto
* 1991 Valtakunnallinen Nuorison taidetapahtuma, nuorten sarjan parhaan stipendi
* 1992 Suomen mestari taikuudessa
* 1993 Pohjoismaiden mestari taikuudessa
* 2004 Viihdeohjelmien Suomenmestaruuskilpailut, 3. sija
* 2009 Suomen Taikapiiri, Emeritus Reijo Salminen -trofee
* 2012 Suomen Taikapiiri, Timo Tuomivaara -kiertopalkinto
* 2014 Suomen Taikapiiri, Vuoden Taikuri 2013

## Lähteet

## Aiheesta muualla
* Janne Raudaskosken sivusto  
* Taikateatteri 13:n sivusto
* Watti Walopää ja kadonnut hehku -sivusto 
* The Outsider -sivusto
Scott Clements

**Scott Clements** on yhdysvaltalainen pokeriammattilainen. Hän on kaksinkertainen WSOP- ja WPT-voittaja.

Scott sijoittui rahasijoille World Series of Pokerin pääturnauksessa vuonna 2005 ja seuraavana vuonna voitti ensimmäisen WSOP-rannekkeensa 3&nbsp;000 dollarin sisäänoston omaha hi/lo -turnauksesta. Lokakuussa 2006 Clements voitti World Poker Tourin North American Poker Championships -turnauksen ja ansaitsi ykköstilastaan 250&nbsp;027 Kanadan dollaria. Seuraavan kesän WSOP:ssa Clements oli rahasijoilla viisi kertaa ja hän voitti toisen rannekkeensa, tällä kertaa 1500 dollarin pot limit omahasta. Hän oli myös finaalipöydässä Phil Hellmuthin voittamassa 1&nbsp;500 dollarin no limit hold 'em -turnauksessa. Lokakuussa 2007 Clements uusi voittonsa North American Poker Championshipsissa. Ykköspalkinto oli tällä kertaa 1&nbsp;456&nbsp;585 Kanadan dollaria.

Tammikuussa 2008 Clementsin pokeriuran turnausansiot ylittivät 2,8 miljoonaa dollaria.

## WSOP-rannekkeet

## Lähteet

## Aiheesta muualla

*
Aila Paunonen

**Aila Elisabeth Paunonen** (o.s. **Virkberg**, s. 29. marraskuuta 1954 Muhos) on entinen suomalainen keskimatkojen juoksija. Hän saavutti henkilökohtaisilla matkoilla ulkoradoilla viisi suomenmestaruutta. Seuratasolla hän edusti Muhoksen Urheilijoita ja Raahen Vesaa.

Hän on naimisissa kestävyysjuoksijana tunnetun Ari Paunosen kanssa. Heillä on kaksi tytärtä, Aino ja Venla, jotka niin ikään ovat kansallisen tason juoksijoita. Hänen sisarensa Teija Niskala (o.s. Virkberg) on voittanut kuusi SM-mitalia 800:n ja 1&nbsp;500 metrin juoksuissa.

## Saavutukset
*800 m juoksu
**Suomen mestari: 1970, 1974
**SM-hopea: 1972, 1973, 1975, 1977, 1978
**SM-pronssi: 1976, 1979

*1&nbsp;500 m juoksu
**Suomen mestari: 1979, 1980
**SM-hopea: 1975, 1977, 1978
**SM-pronssi: 1972, 1974, 1976

*3&nbsp;000 m juoksu
**Suomen mestari: 1979
**SM-hopea: 1977

## Ennätykset
*800 metrin juoksu: 2.04,55 (1977)
*1 500 metrin juoksu: 4.14,9 käsiaika (1975)
*3 000 metrin juoksu: 9.11,12 (1979)

## Lähteet
* 

### Viitteet

## Aiheesta muualla
*
Siilinlahden koulu

**Siilinlahden koulu** on noin 550 lapsen peruskoulu Siilinjärven taajamassa. Koulun oppilaaksiottoalueeseen kuuluu Siilinjärven kirkonkylän keskus lähistöineen. 

Koulu toimii kahdessa eri pisteessä. Päivärinteen yksikössä on noin 90 alkuopetuksen oppilasta ja Siilinlahdella 1-6 luokkien opetusta. Siilinlahdella on neljä erityisluokkaa ja Päivärinteellä kolme S-luokkaa, joissa annetaan yksilöllistä ja toiminta-alueittain etenevää perusopetusta vuosiluokilla 0-9.

## Lähteet
Terminator: Sarah Connorin aikakirjat

**Terminator: Sarah Connorin aikakirjat** () on yhdysvaltalainen science fiction -televisiosarja. Sen on tuottanut Warner Bros. Television ja C2 Pictures. Sarja keskittyy Sarah Connorin ja hänen poikansa, John Connorin, elämään *[[Terminator 2 – Tuomion päivä]]* -elokuvan tapahtumien jälkeen. 

*Terminator: Sarah Connorin aikakirjat* -sarjan ensimmäinen tuotantokausi käynnistyi Yhdysvalloissa FOX-televisiokanavalla 13. tammikuuta 2008 ja kesti lyhennetyn yhdeksän jakson esityskauden verran maaliskuun loppuun saakka. 

Sarjan hyvän vastaanoton ansiosta televisiokanava FOX tilasi lyhennetyn, 13 jaksoa sisältävän toisen tuotantokauden, jonka esitys alkoi 8. syyskuuta 2008. FOX vahvisti 17. lokakuuta 2008 tilanneensa yhdeksän lisäjaksoa, joten toinen tuotantokausi on yhdysvaltalaisille televisiosarjoille tyypillinen 22 jakson kokonaisuus. 

Tuotantoyhtiö C2 Picturesissa toimivat myös *Terminator 2* ja *[[Terminator 3: Koneiden kapina]]* -elokuvien tuottajat Mario Kassar ja Andrew G. Vajna. 

FOX ilmoitti toukokuussa 2009, että toinen kausi jäi sarjan viimeiseksi.

## Jaksot
### Ensimmäinen kausi

## Lähteet

## Aiheesta muualla
*www.sarahconnorchronicles.org
Heinrich Severloh

**Heinrich Severloh** (23. kesäkuuta 1923 Metzingen – 14. tammikuuta 2006 Lachendorf) oli toisessa maailmansodassa Saksan 352. jalkaväkidivisioonan sotilas, joka jäi sotahistoriaan merkittävästä panoksestaan Normandian maihinnousussa vuonna 1944.

Hän oli syntynyt Metzingenissä lähellä Celleä maanviljelijän poikana.

Severlohin 352. divisioona oli sijoitettu Normandiaan kesällä 1944. Hän oli konekivääriampujana nimellä *Widerstandsnest 62* tunnetussa paikassa Omaha Beachilla, jossa yhdysvaltalaiset joukot nousivat maihin. Hän tappoi tai haavoitti oman arvionsa mukaan Omaha Beachilla 2&nbsp;000–2&nbsp;500 amerikkalaissotilasta. Tosin Richard Anderson, *Cracking Hitler's Atlantic Wall: the 1st Assault Brigade Royal Engineers on D-Day* – kirjan kirjoittaja, on laskenut Axis history -foorumilla, että alueilla, joille Severloh pystyi ampumaan, yhdysvaltalaisten tappioiksi arvioitiin 573 miestä, eikä Severloh ollut suinkaan ainoa konekivääriampuja, joka tulitti noita alueita puhumattakaan muusta käytössä olleesta aseistuksesta, johon lukeutui esimerkiksi tykkejä, tornitykkejä, 17 kranaatinheitintä sekä neljä kenttätykistöpatteria. Täten Severlohin arviossa voi hyvinkin olla liioittelua. Hän jäi läheisessä kaupungissa amerikkalaisten vangiksi ja vietti kolme vuotta Yhdysvaltain sotavankileireillä. 

Vapauteen päästyään hän asettui Saksaan, ja ystävystyi veteraanitapaamisessa David Silva -nimisen amerikkalaissotilaan kanssa, joka oli haavoittunut Severlohin ampumista luodeista. Mahdollisesti Severloh ampui myös kirjailija Ernest Hemingwaytä, joka oli maihin nousseiden amerikkalaisten sotiladen joukossa. Severloh kuoli vuonna 2006.
Pekka Huttunen (kansanedustaja, 1883–1933)

**Petter (Pekka) Huttunen** (12. huhtikuuta 1883 Iisalmen mlk – 9. maaliskuuta 1933 Turku) oli suomalainen toimitusjohtaja ja poliitikko, joka toimi SDP:n kansanedustajana vuosina 1919–1922.

## Elämä
Iisalmen maalaiskunnan Salahmissa syntyneen Pekka Huttusen vanhemmat olivat Kiuruvedestä kotoisin olleet Salahmin ruukin työmies Aapeli Huttunen (1836-1901) ja Kaisa Saastamoinen (1841-1924). Viisiluokkaisen Iisalmen reaali- ja porvarikoulun käytyään Huttunen pakeni kutsuntalakkojen aikana asevelvollisuutta Yhdysvaltoihin, jossa hän työskenteli kauppa-apulaisena 1903–1907. Suomeen palattuaan Huttunen toimi Kiuruveden Työväen Osuuskaupan johtajana 1908–1910, Kerkonkosken Osuuskaupan johtajana 1910–1913, Iisalmen Työväen Osuuskaupan johtajana 1913–1924, Osuusliike Ahjon johtajana Hyvinkäällä 1924–1932 ja Osuusliike Tarmolan johtajana Turussa 1932–1933.

Huttunen valittiin kansanedustajaksi vuoden 1919 eduskuntavaaleissa. Hän oli myös Iisalmen kaupunginvaltuuston ja Hyvinkään kauppalanvaltuuston jäsen sekä Kulutusosuuskuntien Keskusliiton hallintoneuvoston varajäsen ja Osuustukkukaupan johtokunnan jäsen.

Huttunen ehti toimimaan Osuusliike Tarmolan johtajana vain muutaman kuukauden ennen vakavaa sairastumistaan syksyllä 1932. Hän kuoli 49-vuotiaana maaliskuussa 1933. Huttunen on haudattu Iisalmen kaupunkiseurakunnan hautausmaalle.

## Perhe
Pekka Huttusen puoliso Siiri Maria Djerf (1887-1961), jonka kanssa hän avioitui vuonna 1909. Pariskunnalla oli yksi poika.

## Lähteet
Kalevan kisat 1966

**[[Kalevan kisat]]** järjestettiin vuonna 1966 Tampereella 13.–14. elokuuta. Kilpailupaikkana oli Ratinan stadion, jossa kilpailtiin ensimmäistä kertaa Suomessa kumiasfalttiradalla. Kalevan maljan voitti Helsingin Kisa-Veikot. Kymmenottelu ja viisiottelu (2.–3. heinäkuuta) sekä maratonjuoksu (3. heinäkuuta) kilpailtiin Sippolan Inkeroisissa.

## Mitalistit
### Miehet

### Naiset

## Lähteet
* 

## Aiheesta muualla
* Yle Elävä arkisto: Kalevan kisat 1966
Kalevan kisat 1968

**[[Kalevan kisat]]** järjestettiin vuonna 1968 Varkaudessa 16.–18. elokuuta. Naiset kilpailivat ensimmäisen kerran 1&nbsp;500 metrin juoksussa ja 200 metrin aitajuoksussa. Kalevan maljan voitti Helsingin Kisa-Veikot.

## Mitalistit
### Miehet

### Naiset

## Lähteet
*
Vilho Lehtonen

**Vilho Hjalmar Lehtonen** (9. helmikuuta 1908 Jyväskylän maalaiskunta – 31. tammikuuta 1996 Jyväskylän maalaiskunta) oli suomalainen varastonhoitaja ja SKDL:n kansanedustaja 1940-luvulla.

Lehtosen vanhemmat olivat työmies Fritjof Lehtonen ja Hulda Maria Kankainen. Hän kävi kansakoulun ja työskenteli sitten kauppa-apulaisena 1924–1931. Vuosina 1931–1971 Lehtonen oli osuuskauppa Mäki-Matin palveluksessa Jyväskylässä toimien eri tehtävissä kuten lähettinä, rautamyyjänä, varastonhoitajana, kuljetusasiainhoitajana, matka-asiamiehenä, säästökassa-asiamiehenä ja maatilanhoitajana sekä tavaratalon tavarain vastaanottajana ja talonmiehenä.

Lehtonen oli SKDL:n kansanedustajana 1945–1948 edustaen Vaasan läänin itäistä vaalipiiriä. Hän oli myös jäsenenä Jyväskylän maalaiskunnan kunnanvaltuustossa ja Jyväskylän kaupunginvaltuustossa. Vuosina 1931–1934 Lehtonen oli Jyväskylän sosialidemokraattisen nuorisopiirijärjestön piirisihteerinä.

Lehtonen oli naimisissa vuodesta 1933 Anna Matilda Peipposen kanssa.

## Lähteet
*
Cornelius Rost

**Cornelius Rost** (27. maaliskuuta 1919 – 18. lokakuuta 1983) oli Saksan armeijan eli Wehrmachtin yliluutnantti toisen maailmansodan aikana. Rost oli kotoisin Münchenistä.

Rost jäi neuvostojoukkojen vangiksi itärintamalla vuonna 1944. Seuraavana vuonna sotaoikeus tuomitsi hänet Moskovassa 25 vuodeksi pakkotyöhön Siperiaan. Hänet siirrettiin junalla Siperian Tsitaan 1&nbsp;870 muun saksalaisen sotavangin kanssa, ja siirrettiin jalkaisin Dežnevinniemen työleirille Itä-Siperiaan lähelle Beringinsalmea. Vain 600 vankia oli hengissä kun he saapuivat perille leiriin loppuvuonna 1945. Heidän oli määrä raataa 25 vuotta lyijykaivoksessa.

Rost pakeni leiriltä ensimmäisen kerran vuonna 1947, mutta hän jäi kiinni. Toiseen pakoyritykseen hän sai apua vankilasairaalan saksalaiselta lääkäriltä, jolla oli valmis pakosuunnitelma ja siihen tarvittavat varusteet, mutta ei tarpeeksi terveyttä Siperian läpi kulkemiseen. Rostin onnistui paeta lokakuussa 1949 ja kulkemaan yli 14&nbsp;000 kilometrin matkan Iraniin saakka. Marraskuussa 1952 hän pääsi Neuvostoliiton rajan yli Iraniin, jossa hänet kuitenkin vangittiin epäiltynä vakoilusta Neuvostoliiton hyväksi. Hän tapasi lopulta sukulaisensa, joka ei ulkonäöltä kuitenkaan tunnistanut Rostia. Hän todisti henkilöllisyytensä selostamalla sukulaiselleen tietonsa suvun asioista. Rost pääsi takaisin Saksaan 1950-luvun alussa.

Saksalainen kirjailija Josef Martin Bauer haastatteli Rostia tämän kokemuksista ja julkaisi vuonna 1955 kirjan nimeltä *So weit die Füße tragen* (suom. *Pako Siperiasta*, WSOY 1956), jossa Rost esiintyy salanimellä Clemens Forell. Kirjasta on tehty elokuva (2001) ja TV-sarja (1959). Rost ei eläessään paljastanut henkilöllisyyttään peläten KGB:n kostoa. Hän kuoli Münchenissä 1983.

## Lähteet
Zurab Žvania

**Zurab Besarionis dze Žvania** (, 9. joulukuuta 1963 – 3. helmikuuta 2005) oli georgialainen poliitikko ja entinen parlamentin puhemies ja pääministeri 18. helmikuuta 2004 lähtien kuolemaansa saakka.

Žvania syntyi Tbilisissa. Hän opiskeli biologiaa Tbilisin valtioyliopistolla ja työskenteli siellä vuoteen 1992.

Hän lähti politiikkaan 1988. Hän oli 1988–1990 perustamansa Vihreän puolueen kanssajohtajana. Puolue oli yksi ryhmistä, joka ajoi maan itsenäisyyttä Neuvostoliitosta. Hän oli oppositiossa Zviad Gamsakhurdian aikana, mutta liittyi Eduard Ševardnadzen perustamaan Georgian kansalaisten liittoon (Sakartvelos Mokalaketa Kavshiri; SMK) ja nousi 1993 sen pääsihteeriksi, samana vuonna kun hänet valittiin parlamenttiin. Vuonna 1995 hänestä tuli myös parlamentin puhemies.

Žvania riitautui Ševardnadzen kanssa ja erosi puhemiehen asemasta 1. marraskuuta 2001 sekä puolueesta. Vuonna 2002 hän perusti Yhdistyneet demokraatit -puolueen. Marraskuun 2003 parlamenttivaalien jälkeen, joita pidettiin yleisesti vilpillisinä, Žvania ja muut oppositio, kuten Mikheil Saakašvili organisoivat Ševardnadzen kaataneet joukkomielenosoitukset, jotka tultiin tuntemaan ruusuvallankumouksena.  Ševardnadze erosi kahden viikon protestien jälkeen 23. marraskuuta. Žvania itse pääsi jäseneksi väliaikaishallitukseen, kunnes Saakašvili voitti 4. tammikuuta 2004 järjestetyt presidentinvaalit. Hänestä itsestään tuli pääministeri 18. helmikuuta 2004.

Žvania löydettiin kuolleena aamulla 3. helmikuuta 2005 ystävänsä asunnosta. Myös asunnon omistaja, kuvernööri Raul Jusupov löytyi kuolleena. Ruumiinavauksen mukaan he kuolivat häkämyrkytykseen, jonka aiheuttajaksi epäiltiin väärin asennettua kaasulämmitintä.

Žvanian perheenjäsenet epäilivät virallista kuolinsyytä ja hänen veljensä sanoi olevansa varma että Zurab Žvania murhattiin. Myös entinen presidentti Ševardnadze sanoi uskovansa että Žvania murhattiin. Vahvimman syytöksen esitti 2007 entinen puolustusministeri Irakli Okruašvili, joka sanoi että Žvanian ruumis siirrettiin asuntoon Saburtalo-kadulla. Pian Okruašvilin väitteiden jälkeen hänet pidätettiin, mikä laukaisi presidentti Saakašvilia vastustavia mielenosoituksia.

## Lähteet
Rafik al-Hariri

**Rafik al-Hariri** (1. marraskuuta 1944 – 14. helmikuuta 2005 Beirut, Libanon) () oli libanonilainen liikemies ja poliitikko. Hän oli viiden hallituksen pääministerinä 1992–1998 ja 2000–2004. Hariri kuoli pommi-iskussa.

Hariri nousi pääministeriksi 1992 perustamansa Tayyar Al Mustaqbal -puolueen (Tulevaisuusliike) johdossa. Haririn surma johti poliittiseen muutokseen Libanonissa niin sanotussa "setrivallankumouksessa" ja Syyrian joukkojen vetäytymiseen maasta. Haririn jälkeen puolueen johtoon nousi hänen poikansa Saad al-Hariri, joka oli sittemmin pääministeri kahteen otteeseen.

Hariri oli kotoisin sunniperheestä Sidonista. Hän opiskeli liikealaa Beirutin arabialaisessa yliopistossa ja työskenteli rakennusalalla Saudi-Arabiassa sekä perusti rakennusyhtiön Ciconest. Hän sai 1978 Saudi-Arabian kansalaisuuden palveluksistaan kuningaskunnalle. Hän laajensi liiketoimiaan myöhemmin tietoliikenteeseen, pankkitoimintaan, kiinteistö- ja öljyalalle. Vuonna 1993 hän perusti Libanoniin televisiokanavan Telviziyon Al Mustaqbal ja osti useita libanonilaisia lehtiä. Hän oli myös maassa Saudien perheen edustajana.

Haririn mukaan on nimetty Rafik Haririn kansainvälinen lentoasema.

## Murha, sen tutkimukset ja tuomio
Hariri murhattiin pommilla 14. helmikuuta 2005. Pommiräjähdyksessä St. Georges -hotellin edessä Räjähdyksessä kuoli myös 21 muuta ja haavoittui yli 200. Räjähdys aiheutti kaksi metriä syvän kraatterin.

Murhasta syytettiin aluksi Syyrian armeijan ja tiedustelun joukkoja. Haririn tiedettiin rikkoneen välinsä presidentti Bašar al-Assadiin vaadittuaan Syyrian joukkojen vetäytymistä maasta. Se oli otollista myös Yhdysvaltain George W. Bushin hallinnon kannalta, joka oli nimittänyt Syyrian "pahan akseliin" kuuluvaksi ja halusi eristää maan taloudellisesti. Muitakin epäiltyjä esitettiin, kuten al-Qaida, jolle Haririn läheiset suhteet Saudeihin olivat punainen vaate, tai Israel, joka pyrki jatkuvasti heikentämään Libanonia, tai Iran, joka vihasi maallista Hariria.

Vuoden 2005 lopulla YK asetti saksalaisen syyttäjä Detlev Mehlisin johtaman tutkimusryhmän, joka vahvisti seitsemän kuukauden tutkimusten jälkeen Syyrian turvallisuusjoukkojen syyllisyyden ja pidätti neljä epäiltyä. Tämän jälkeen tutkimukset kuitenkin hyytyivät. Maaliskuun 1. 2009 aloitti YK:n erikoistuomioistuin Leidschendamissa Alankomaissa johdossaan kanadalainen Daniel Bellemare. Ensitöikseen tuomioistuin vapautti neljä pidätettyä, jotka olivat istuneet jo kolme vuotta libanonilaisessa vankilassa. Toukokuussa 2009 saksalainen Spiegel-lehti sai haltuunsa dokumentteja, joiden mukaan iskun takana olisivat olleet Hizbollahin erikoisjoukot.

Heinäkuussa 2011 julkaistussa syytekirjelmässä erikoistuomioistuin syytti teosta neljää Hizbollahin jäsentä ja toimitti heidän pidätysmääräyksensä Libanonin viranomaisille. 

Yhdistyneet kansakunnat perusti tapausta käsittelemään Libanonin pyynnöstä erikoistuomioistuimen Special Tribunal for Lebanon (SLT), joka antoi päätöksen 18. elokuuta 2020. Poissaolevana tuomittiin syylliseksi Salim Ayyash. Kolme muuta vapautettiin murhasyytteistä todisteiden puutteessa.
 
## Lähteet
Ylijohtaja

**Ylijohtaja** on eräiden virastojen ja laitosten ylin tai pääjohtajan jälkeen seuraavaksi ylin johtaja.
 Ylijohtaja on myös eräiden ministeriön osastopäälliköiden virkanimike. 

Ylijohtajan arvonimi on myönnetty Suomessa kerran.

## Lähteet
Nihat Kahveci

**Nihat Kahveci** eli **Nihat** (s. 23. marraskuuta 1979 Istanbul, Turkki) on turkkilainen jalkapalloilija, joka edusti Turkin pääsarjassa pelaavaa Beşiktaşia sekä Espanjassa Real Sociedadia ja Villarrealia. Hän oli pelipaikaltaan hyökkääjä.

## Ura
Nihat on Beşiktaşin junioriakatemian kasvatti. Hän nousi seuran edustusjoukkueeseen kaudella 1997–1998 ja saavutti saman kauden päätteeksi Turkin cupin mestaruuden.

Tammikuussa 2002 Nihat siirtyi Espanjaan Real Sociedadin joukkueeseen, jota tuolloin valmensi entinen Beşiktaş-valmentaja John Toshack. La Realissa hän muodosti tehokkaan hyökkäyskaksikon serbialaisen Darko Kovačevićin kanssa ja sijoittui kaudella 2002–2003 Espanjan pääsarjan maalintekijätilaston toiseksi 23 maalillaan. Myös Real Sociedad sijoittui sarjan toiseksi ja pääsi kauden 2003–2004 Mestarien liigaan. Kesällä 2006 Nihat siirtyi Villarrealiin, jonka kanssa hän teki viisivuotisen sopimuksen. Kesäkuussa 2009 Nihat palasi takaisin kasvattajaseuraansa Beşiktaşiin.

Turkin maajoukkueessa Nihat pelasi 69 ottelua ja teki niissä 19 maalia vuosina 2000–2010. Hän kuului joukkueen kokoonpanoon saman vuoden MM-kilpailuissa, joissa Turkki sijoittui pronssille. Nihat on yksi Turkin maajoukkueen kantavista voimista. Hänet muistetaan hyvin vuoden 2008 EM-kisoista, kun alkulohkovaiheessa Turkki nousi 15 minuutissa 0–2-tilanteesta 3–2-voittoon Tšekkiä vastaan. Nihat teki ottelussa kaksi maalia, 87. ja 89. minuutilla. Voiton ansiosta Turkki pääsi puolivälieriin ja Tšekki putosi kilpailuista. Puolivälierissä vastaan tuli Kroatia, jonka Turkki voitti rangaistuspotkukilpailussa. Välierissä Turkki hävisi Saksalle mutta siinä ottelussa Nihat ei enää pelannut.

## Yksityiselämä
5. heinäkuuta 2003 hän meni naimisiin Pınar Kaşgörenin kanssa. Heillä on tytär Selin ja poika. He erosivat lokakuussa 2014.

## Lähteet

## Aiheesta muualla
* Nihat Football Database -sivustolla
Live at Hammersmith Odeon

**Live at Hammersmith Odeon** on Black Sabbathin livealbumi, joka on taltioitu yhtyeen Lontoon Hammersmith Odeonin kolmessa konsertissa vuodenvaihteessa 1981–1982. Se julkaistiin 5&nbsp;000 kappaleen rajoitettuna, numeroituna painoksena Heaven and Hell -kokoonpanon kiertueen yhteydessä. Painos myytiin saman tien loppuun. Rhino Records julkaisi albumista myös rajoitetun, kolmen LP:n vinyylipainoksen vuonna 2011.

Vuonna 2010 albumi julkaistiin *[[Mob Rules]]* -albumin ”Deluxe Edition” -version toisena CD:nä. Alun perin konsertit nauhoitettiin juuri *Mob Rules* -albumin kiertueella. Albumin sisällöstä noin kolmannes on kyseiseltä albumilta, mukaan lukien harvemmin livenä soitetut ”Country Girl” ja ”Slipping Away”. *[[Heaven and Hell (Black Sabbathin albumi)|Heaven and Hell]]* -albumilta on kolme kappaletta, joista nimikappale ”Heaven and Hell” venyy lähes 15-minuuttiseksi. Yhtyeen alkuperäiskokoonpanon eli laulaja Ozzy Osbournen ajalta on kuusi kappaletta.

## Kappaleet
#
#
#
#
#
#
#
#
#
#
#
#
#
#

## Nauhoitusajankohdat
* kpl. 6, 8, 10, 12 ja 14 nauhoitettu 31. joulukuuta 1981
* kpl. 3, 4, 5, 7, 9 ja 11 nauhoitettu 1. tammikuuta 1982
* kpl. 1, 2 ja 13 nauhoitettu 2. tammikuuta 1982

*Yhtye soitti vuodenvaihteessa 1981–1982 Hammersmith Odeonissa neljänä iltana, eli viimeisestä konsertista, 3. tammikuuta 1982 ei käytetty materiaalia tällä albumilla.

## Kokoonpano
* Ronnie James Dio – laulu
* Tony Iommi – kitara
* Geezer Butler – basso
* Vinnie Appice – rummut
* Geoff Nicholls – kosketinsoittimet

## Arvostelut
* Allmusic: 

## Julkaisuhistoria
* 1. toukokuuta 2007: Rhino, RHM2-07735, US, CD, 5000 kappaleen rajoitettu painos 
* 2010: Universal Music Group, 2735070, UK/EU, 2 CD, *Mob Rules*-albumin "Deluxe Editionin" toisena CD:nä
* 11. tammikuuta 2011: Rhino, R1-526573, US, 3 LP, rajoitettu painos

## Lähteet

## Aiheesta muualla
* 
*
Yrjö Kukkapuro

**Yrjö Kukkapuro** (6. huhtikuuta 1933 Viipurin maalaiskunta – 8. helmikuuta 2025 Kauniainen) oli suomalainen sisustusarkkitehti ja muotoilija. Kukkapuro suunnitteli lähinnä huonekaluja, joista tunnetuimpia ovat *[[Karuselli (tuoli)|Karuselli]]*-tuoli ja *Ateljee*-sohvaryhmä. 

Kukkapuro opiskeli Taideteollisessa oppilaitoksessa vuosina 1954–1957 ja valmistui sisustusarkkitehdiksi vuonna 1958. Hän toimi Taideteollisen korkeakoulun professorina vuosina 1974–1980, joista koulun rehtorina vuodet 1978–1980.

Kukkapuron läpimurto oli lasikuituvahvisteisesta polyesteristä valmistettu nahkaverhoiltu Karuselli-tuoli vuonna 1964. Vaikka suomalainen muotoilu joutui 1960-lopulta alkaen kilpailemaan hyvälaatuisten tuontitavaroiden kanssa, Kukkapuro säilytti innovatiivisen ja ergonomiaan pohjautuvan työotteensa. 1980-luvulla hän herätti huomiota *Experiment*-huonekalusarjalla ja iloisen värikkäillä kalusteilla. Myöhemmin Kukkapuro toimi Avarten pääsuunnittelijana. 

Kukkapuron suunnittelemia esineitä on esillä pysyvässä näyttelyssä muun muassa New Yorkin Museum of Modern Artissa ja Lontoon Victoria and Albert Museumissa.

Kukkapuro on haudattu Kauniaisten hautausmaalle.

## Palkinnot ja tunnustukset

* Lunning-palkinto 1966
* Valtion taideteollisuuspalkinto 1970
* Pro Finlandia -palkinto 1983
* Kaj Franck -muotoilupalkinto 1995.
* Honorary Royal Designer for Industry, 2002
* Suomi-palkinto 2017.

Taideteollinen korkeakoulu promovoi 2001 Kukkapuron kunniatohtoriksi.

Kukkapuro on nimetty kunniaprofessoriksi muun muassa Wuxin ja Nanjingin yliopistoissa 1999.

## Perhe
Yrjö Kukkapuron puoliso vuodesta 1956 oli taidegraafikko Irmeli Kukkapuro (o.s. Salminen, 1934–2022).

Heidän tyttärensä Isa sai lapsen, jonka isovanhemmat adoptoivat. Tytär Isa ja hänen lapsensa Ida vaalivat yhdessä Kukkapuron elämäntyötä. 

## Lähteet

## Kirjallisuutta
* 
* 
* 

## Aiheesta muualla
* Kukkapuron verkkosivut, arkistoitu Internet Archiveen 10.8.2020.
* Yrjö Kukkapuro ja tuolin henki Henkilökuva vuodelta 2015. 53 min, Yle Areena.
Raimundos

**Raimundos** on brasilialainen hardcore punk -yhtye, jonka musiikissa on myös vaikutteita Forrósta. Sen perustivat 1987 Brasíliassa laulaja Digão ja Rodolfo Abrantes.

Nimi Raimundos tulee kuuluisasta rock-yhtyeestä Ramonesista. Yhtyettä perustettaessa siihen kuuluivat vain naapurukset Digão ja Rodolfo Abrantes. Digão on saanut paljon vaikutteita Dead Kennedys -nimiseltä yhtyeeltä. He tekivät alussa Ramonesin cover-kappaleita.

## Kokoonpano
### Nykyiset jäsenet
* Digão - (Laulu, 1987–)
* Canisso - (Basso, 1987–2002/2007)
* Marquim - (kitara, 2001–)
* Caio - (rummut, 2007–)

### Entiset jäsenet
* Fred - (Rummut 1992–2007)
* Rodolfo Abrantes - (Laulu ja kitara 1987–2001)
* Alf - (Basso 2002–2007)

## Diskografia
* (1994) Raimundos
* (1995) Lavô Tá Novo
* (1996) Cesta Básica
* (1997) Lapadas Do Povo
* (1999) Só No Forévis
* (2000) Ao Vivo MTV
* (2001) Éramos Quatro
* (2002) Kavookavala
* (2005) Pt qQ cOizAh
* (2011) Roda Viva
* (2012) O Embate do Século: Ultraje a Rigor vs. Raimundos 
* (2014) Cantigas de Roda

### Livealbumit
* (2000) MTV Ao Vivo 
* (2011) Roda Viva 
* (2014) Cantigas de Garagem 
* (2017) Acústico 

### Extended Plays
* (2005) Pt qQ cOisAh 

### Kokoelmat
* (2001) Warner 25 anos 
* (2005) Mais MTV Raimundos
* (2006) Warner 30 anos
* (2007) Nova Série
Digão

**Digão** voi tarkoittaa seuraavia:

* Digão,  brasilialainen laulaja, Raimundos-yhtyeen perustajajäsen
* Digão oik. *Rodrigo Izecson dos Santos Leite* (s. 1985), brasilialainen jalkapalloilija
George Porter

**George Porter** (6. joulukuuta 1920 Stainforth – 31. elokuuta 2002 Canterbury) oli brittiläinen reaktiokineetikko, jonka päätutkimusalana olivat kaasukinetiikka ja polymeerikemia. Hänet palkittiin Nobelin kemianpalkinnolla vuonna 1967 kemiallisen reaktion mekanismin selvittämisestä. Vuoden 1967 palkinto oli jaettu Porterin, Manfred Eigenin ja Ronald Norrishin kesken.

## Akateeminen ura
Porter aloitti opintonsa Thornen kansakoulussa, jossa sai stipendin jatko-opintoihinsa Leedsin yliopistossa. Hän suoritti siellä kandidaattitutkintonsa kemiassa. Porter palveli vapaaehtoisena kuninkaallisessa laivastossa toisessa maailmansodassa ja sodan jälkeen väitteli Cambridgen yliopistossa Ronald Norrishin ohjauksessa v. 1949  tohtoriksi vapaiden radikaalien valokemiallisesta tuottamisesta.

Hänet nimitettiin myöhemmin yliopiston opetushenkilöstöön (Emmanuel College). Porter aloitti keskeisen tutkimustyönsä välähdysfotolyysilaitteistolla Sheffieldin yliopistossa, jossa hän oli kemian professorina vuodesta 1954 vuoteen 1965. Tänä aikana Porter osallistui myös BBC:n television tiede- ja teknologiasarjaan, jossa tiedettä tuotiin julki katselijoille. Myöhemmin Porter vaikutti myös paljolti tieteellisten ilmiöiden havainnollistamisessa suurelle yleisölle.
 Porter nimitettiin v. 1966 johtajaksi Royal Institution of Great Britain:iin. Vuonna 1967 hänet kutsuttiin vierailevaksi professoriksi University College London:iin. Porter oli Royal Societyn puheenjohtaja vuodesta 1985 vuoteen 1990, ja hänet aateloitiin v. 1972 ja nimitettiin Ansioritarikuntaan v. 1989. Vuonna 1990 Porterista tehtiin Luddenhamin pääri. Hänelle  myönnettiin v. 1971 Davy-mitali ja v. 1992 Copley-mitali.

## Tieteellinen työ
Porter teki Cambridgen yliopistossa perustutkimusta Ronald Norrishin kanssa. Porterin kiinnostus kohdistui vapaiden radikaalien tutkimukseen ja yhdessä Norrishin kanssa hän rakensi ensimmäisen välähdysfotolyysilaitteiston. Tällä menetelmällä oli mahdollista ensimmäistä kertaa tutkia kineettisesti ja spektroskopisesti kaasussa tuotettuja vapaita radikaaleja, jotka koostuvat useista atomeista. Porter tutki myöhemmin käytännön sovellutuksena selluloosakuitujen kestävyyttä valokemiallisissa reaktioissa. Porter oli vuodet 1953 ja 1954 apulaisjohtajana tämän kaltaista tutkimusta suorittavassa laitoksessa (British Rayon Research Association).

## Huomautukset

### Viitteet
Sotilaallinen liittoutumattomuus

**Sotilaallisesti liittoutumaton** on poliittisen linjauksen tehnyt valtio, joka ei kuulu sotilasliittoihin. Se voi antaa toisille valtioille poliittisia sitoumuksia kollektiivisesta turvallisuudesta, mutta ei etukäteen sido ulkopolitiikkaansa niihin siten, että se voitaisiin ilman erillistä harkintaa velvoittaa sotaan toisen valtion puolesta.

Sotilaallisen liittoutumattomuuden käsitys muodostettiin Suomessa puolueettomuuden jatkoksi sen jälkeen, kun Maastrichtin sopimus tuotti poliittisen unionin, valtioliiton sen solmineiden jäsenvaltioiden kesken. Maastrichtin sopimuksessa mainitaan, että se saattaa johtaa maiden kesken yhteiseen puolustukseen.

## Katso myös
*Suomen Nato-keskustelu
Naton 5. artikla

**Naton 5. artikla** on Naton perustamissopimuksen artikla, joka määrittää jäsenvaltioiden velvoitteen puolustaa muita jäsenvaltioita.
Naton 5. artiklan teksti kokonaisuudessaan:

Viides artikla on koko puolustusliiton historiassa aktivoitu ainoastaan kerran, kun terrori-iskut 11. syyskuuta 2001 tuhosivat kaksi World Trade Centerin tornia sekä osan Pentagonia. Artikla 5 ei kuitenkaan johtanut Nato-operaatioon. Yhdysvallat aloitti operaation al-Qaida-verkostoa vastaan Afganistanissa johtamansa 49 valtion koalition voimin.

## Katso myös
* Naton sotilasoperaatiot

## Lähteet

## Aiheesta muualla

* Naton artiklat
Brasilian Grand Prix 1977

**Brasilian Grand Prix 1977** oli Formula 1 -sarjan osakilpailu, joka ajettiin 23. tammikuuta 1977 Autódromo José Carlos Pacen radalla. Kilpailun voitti Carlos Reutemann.

## Tulokset

## Lähteet
Salmon P. Chase

**Salmon Portland Chase** (13. tammikuuta 1808 Cornish – 7. toukokuuta 1873 New York) oli yhdysvaltalainen poliitikko ja korkeimman oikeuden puheenjohtaja.

Chase edusti Ohiota senaatissa vuosina 1849–1855 ja toimi sitten Ohion kuvernöörinä 1856–1860. Hänet valittiin senaattiin uudelleen, mutta hän erosi kaksi päivää kautensa alkamisen jälkeen ottaakseen vastaan nimityksen Yhdysvaltain valtiovarainministeriksi presidentti Abraham Lincolnin hallitukseen. Samaan aikaan käynnissä olleen sisällissodan takia Chase joutui hankkimaan Unionille valtavasti lisävaroja. Varojen saamiseksi hän muun muassa otti käyttöön tuloveron, otti miljardien dollarien lainat ja myi valtion obligaatioita. Chasen kuva on käytöstä poistetun 10&nbsp;000 dollarin setelissä.

Roger B. Taneyn kuoleman jälkeen Lincoln nimitti Chasen vuonna 1864 Yhdysvaltain korkeimman oikeuden puheenjohtajaksi. Vuonna 1868 Chase toimi syyttäjänä Yhdysvaltain senaatissa presidentti Andrew Johnsonin virkasyyteasiassa. Chase oli jo vuonna 1860 pyrkinyt presidenttiehdokkaaksi ja pyrki toistamiseen istuessaan korkeimmassa oikeudessa, mutta ei onnistunut. Hän toimi tuomarina kuolemaansa asti.

## Lähteet
*

### Viitteet
Hätälasku

**Hätälasku** tarkoittaa ilmailukielessä sitä, että lentokone laskeutuu lähimmälle sopivalle lentokentälle jonkin erityisen lentokoneessa tapahtuvan tilanteen takia. Tällaisia tilanteita ovat muun muassa tulipalo tai vakava sairaustapaus koneessa. Hätälasku-termiä käytetään mediassa usein väärin ja se sekoitetaan pakkolaskuun ja poikkeamaan lennolla. Hätälaskussa on siis kyseessä pienempi ”hätä” kuin pakkolaskussa, jossa voi käydä miten tahansa.

## Lähteet
Pakkolasku

**Pakkolasku** on ilmailukielessä tilanne, jossa lentokone joutuu pakon edessä laskeutumaan, erityisesti moottorien sammuessa. Pakkolasku pyritään tekemään lentokentän kiitotielle, mutta aina se ei ole mahdollista. Tällöin koneella joudutaan laskeutumaan esimerkiksi ajoradalle, pellolle, jäälle tai jopa veteen, jotta lentokone pysyisi mahdollisimman ehjänä. Pakkolaskua ei aina voida hallita kunnolla, koska laskun aiheuttava syy vaikuttaa turvalliseen pakkolaskuun.

Pakkolasku-termiä käytetään usein väärin mediassa, kun lentokone on tehnyt hätälaskun tai poikkeaman.

## Lähteet
Poikkeama (ilmailu)

**Poikkeama** kuvaa ilmailukielessä tilannetta, jossa lentokone palaa takaisin lähtökentälle tai tekee teknisen välilaskun jonkin lievän tilanteen takia. Tilanteet ovat tapauskohtaisia eikä aina ole tarvetta palata kentälle. Poikkeamaa liioitellaan etenkin mediassa ja se sekoitetaan usein hätälaskuun ja pakkolaskuun. 

## Lähteet
SDSSJ0946+1006

**SDSSJ0946+1006** on erikoislaatuinen gravitaatiolinssijärjestelmä. Järjestelmä koostuu kolmesta galaksista jotka ovat samalla suoralla kolmen, kuuden ja yhdentoista miljardin valovuoden etäisyyksillä Linnunradasta. Galakseista saapuva valo taipuu  suhteellisuusteorian ennustamalla tavalla luoden kaksinkertaiset Einsteinin renkaat. 

## Löytäminen

UCLA:n tutkijat Raphael Gavazzi ja Tommaso Treu julkaisivat havaintonsa järjestelmästä Amerikan Astronomisen järjestön 211. konferenssissa tammikuussa 2008. Havainnot tehtiin käyttäen Hubble-avaruusteleskooppia.

## Tieteellinen merkittävyys

Löytöä on kuvailtu merkittäväksi. Järjestelmän avulla saatetaan saada lisätietoa pimeästä aineesta ja pimeästä energiasta sekä mahdollisesti avaruuden kaarevuudesta.

## Aiheesta muualla
*Presscue: Hubble finds double Einstein ring
*Hubblesite: Hubble finds double Einstein ring
*The Sloan Lens ACS Survey. VI: Discovery and analysis of a double Einstein ring (arXiv)
Aliens vs. Predator 2

**Aliens vs. Predator 2** () on *[[Alien vs. Predator (elokuva)|Alien vs. Predator]]* -elokuvan jatko-osa. Elokuvan ovat ohjanneet Strausen veljekset. Pääosassa nähdään muun muassa Reiko Aylesworth. Elokuvan ensi-ilta oli 4. tammikuuta 2008.

## Juoni

Elokuvan tapahtumat sijoittuvat vuoteen 2004 heti *Alien vs. Predator* -elokuvan tapahtumien jälkeen.

*Alien vs. Predator* -elokuvan lopussa syntynyt Predalien kylvää tuhoa Predatorien aluksessa aiheuttaen aluksen maahansyöksyn metsään lähellä coloradolaista pikkukaupunkia. Metsällä olevat isä ja poika näkevät tämän ja menevät tutkimaan alusta lähemmin, mikä koituu heidän kohtalokseen. Predalien kasvaa ja lisääntyy kylväen kasvavaa tuhoa ympäristöönsä. Predatorien kotiplaneetalta lähetetään kokenut eliittipredator nimeltä Wolf tutkimaan aluksen maahansyöksyä ja näin alkaa tappava kujanjuoksu kahden supertehokkaan tappajan välillä. Lopussa armeija päättää pudottaa ydinpommin kaupunkiin, etteivät alienit valtaa maailmaa. Neljä ihmistä selviytyy mukanaan predatorin plasma-ase, mutta armeija ei kerro tästä kenellekään.

## Rooleissa
Kulttuurikerros

**Kulttuurikerros** on tietylle paikalle muodostunut, erilaisista rakenteista, esineistä ja maakerrostumista kasautunut kerros. Kerroksen on aiheuttanut ihmisen toiminta. Kulttuurikerroksen kaivaminen ja dokumentointi on keskeisin osa kaupungeissa ja asuinpaikoilla tehtäviä arkeologisia kaivauksia.

## Lähteet
Fokus Fabrik

**Fokus Fabrik** on vuonna 2005 perustettu suomalainen designalan yritys, joka sijaitsee Helsingissä. Yritys on tunnettu värikkäistä ja kaupunkiaiheita käsittelevistä sisustuskankaistaan. Yrityksen perustivat vuonna 2005 tekstiilisuunnittelijat Tiia Eronen, Eeva Heikkinen, Laura Järveläinen ja Hanna Kerman. Eronen ja Kerman opiskelivat tekstiilisuunnittelua Ruotsissa Textilhögskolan i Boråsissa sekä Heikkinen ja Järveläinen Taideteollisessa korkeakoulussa.

Kankaiden lisäksi Fokus Fabrik tunnetaan erilaisista performansseista. Syyskuussa 2007 Fokus Fabrik sisusti Esplanadin puistossa sijaitsevan Espan lavan kodikseen ja asui lavalla kolmen vuorokauden ajan. Syyskuussa 2006 Fokus Fabrikin Jokiperformanssi järjestettiin Porvoon joella.

## Lähteet

## Aiheesta muualla
*Fokus Fabrikin kotisivut
*Kuukauden muotoilija: Fokus Fabrik Design Forum. Toukokuu 2007.
Ammunnan Euroopan-mestaruuskilpailut 2007 - 10 m liikkuvamaali, sekajuoksut, miehet

**10 m liikkuvanmaalin, sekajuoksuissa** miehet ampuvat 40 laukausta. Joukkuekilpailussa joukkueen muodostavat kolme saman maan kilpailijaa.

Miesten 10 m liikkuvanmaalin, sekajuoksuissa EM-kilpailut 2007 järjestettiin 14. maaliskuuta, Deauvillessä.
## Henkilökohtainen kilpailu

## Joukkue kilpailu

## Lähteet
* Ranskan ampumaurheiluliiton tietokanta
Woody Dumart

**Woodrow Wilson Clarence "Woody" Dumart** (23. joulukuuta 1916 Kitchener, Ontario – 19. lokakuuta 2001) oli kanadalainen jääkiekkoilija, joka edusti  Boston Bruinsia National Hockey League -liigassa. 

Bill Cowleyn ja Milt Schmidtin kanssa Woody Dumart auttoi Bruinsin voittamaan kahdesti  Stanley Cupin. Hän kuului Bostonin niin sanottuun *Kraut Line* -ketjuun Schmidtin ja  Bobby Bauerin ohella. 

## Saavutuksia
* Stanley Cup 1939 ja 1941
* NHL:n kakkostähdistössä 1940, 1941 ja 1947
* Hockey Hall of Fameen 1992

## Lähteet
Blake Lively

**Blake Ellender Lively** (synt. **Blake Ellender Brown**; s. 25. elokuuta 1987 Tarzana, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa *[[Neljä tyttöä ja maagiset farkut]]* ja *[[Accepted]]* sekä televisiosarjassa *[[Gossip Girl]]*. Mentyään naimisiin näyttelijä Ryan Reynoldsin kanssa vuonna 2012 Lively muutti Bedfordiin, New Yorkiin.

## Elämä
Blake Lively on nuorin viidestä sisaruksesta, joista muutkin ovat tai ovat olleet mukana viihdeteollisuudessa. Hänen vanhempansa ovat näyttelijät Ernie (ent. Brown) ja Elaine (o.s. McAlpin) Lively. Blake Livelylla on yksi isoveli Eric, siskopuolet Lori ja Robyn sekä velipuoli Jason. Lively kävi koulua Burbank High Schoolissa Burbankissa. Hän ei alun perin ollut erityisen kiinnostunut näyttelemisestä ja aikoi mennä Stanfordin yliopistoon, kunnes hänen veljensä agentti lähetti hänet pariin koe-esiintymisiin. Niiden kautta hän sai muun muassa Bridgetin roolin elokuvasta *[[Neljä tyttöä ja maagiset farkut]]* vuonna 2005.

Lively näytteli myös *Neljän tytön* jatko-osassa sekä sai myös merkittävät roolit elokuvista *[[Green Lantern (elokuva)|Green Lantern]]* (2011) ja *[[Raakalaiset (elokuva)|Raakalaiset]]* (2012). Vuonna 2016 hän näytteli Woody Allenin elokuvassa *[[Café Society]]*.

Lively on ollut mainoskasvona L'Oréalille sekä Guccin hajuvedelle.

Blake Lively seurusteli vuosina 2007–2010 *Gossip Girlistä* tutun vastanäyttelijänsä Penn Badgleyn kanssa. Hän tapaili myös näyttelijä Leonardo DiCapriota toukokuusta lokakuuhun 2011. Syyskuussa 2012 Lively meni naimisiin Ryan Reynoldsin kanssa. Heillä  on neljä tytärtä (s. 2014, 2016, 2019 ja 2023).

## Filmografia

## Lähteet

## Aiheesta muualla
*
*Blake Lively -fanisivut.
Bradley Wright-Phillips

**Bradley Edward Wright-Phillips** (s. 12. maaliskuuta 1985 Lewisham, Lontoo) on englantilainen jalkapalloilija, joka pelaa hyökkääjänä MLS-seura New York Red Bullsissa.

Wright-Phillips on entisen Arsenalin huippuhyökkääjän Ian Wrightin poika. Hän oli Manchester Cityn reservijoukkueen paras maalintekijä kaudella 2003–2004. Hän viimeisteli Manchester Cityn edustusjoukkueessa pelaamissaan 32 ottelussa kaksi maalia ennen siirtymistään  Southamptoniin 5. heinäkuuta 2006. Southamptonin edustusjoukkueessa kaudella 2006–2007 Bradley Wright-Phillips viimeisteli 11 osumaa. Hän on pelannut myös Englannin nuorisomaajoukkueessa. Hänen velipuolensa Shaun Wright-Phillips (Ian Wrightin ottopoika) edustaa Valioliigajoukkue Queens Park Rangersia.

## Tilastot
Tilanne 2011-11-20.

## Lähteet
Helsingin Uusi yhteiskoulu

**Helsingin Uusi yhteiskoulu** on yksityinen peruskoulu ja lukio Helsingin Pihlajamäessä. Koulu on perustettu vuonna 1899, ja sen nykyinen rakennus on valmistunut vuonna 1967.

Koulussa on painotetun opetuksen luokat kuvataiteessa ja osittain englanninkielisessä opetuksessa. Peruskoulussa on myös erityisluokkia. Lukiossa toimii yleislukion lisäksi kuvataidelinja. Aiemmin yhteishaussa oli mahdollista pyrkiä myös kirjallisuuslinjalle, mutta opetussuunnitelman muutoksen myötä kirjallisuusopinnot muuttuivat kaikille avoimiksi vuonna 2016.

Vuonna 2024 peruskoulussa oli noin 430 oppilasta ja lukiossa noin 270 opiskelijaa. Vuonna 2025 opettajia oli noin 70.

## Historia

Koulun perusti vuonna 1899 Lucina Hagman, joka oli yhteiskouluaatteen uranuurtajia Suomessa ja ollut jo aiemmin perustamassa Helsingin Suomalaista Yhteiskoulua sekä toiminut sen ensimmäisenä rehtorina. Hagman omisti Helsingin Uuden yhteiskoulun vuoteen 1938 ja toimi sen ensimmäisenä rehtorina vuoteen 1935. Koulu toimi lähes alusta alkaen Kruununhaassa osoitteessa Kirkkokatu 12, johon valmistui oma koulutalo vuonna 1902. Vuonna 1938 koulun ylläpitäjäksi perustettiin osakeyhtiö, jolle Hagman luovutti irtaimiston mutta ei rakennusta. Koulu jäi kuitenkin hänen omistamaansa taloon edelleen vuokralaiseksi. Vuosina 1950–1951 Hagmanin perilliset kävivät oikeutta koulun johtokuntaa vastaan voidakseen irtisanoa vuokrasopimuksen ja myydä talon. Korkein hallinto-oikeus kuitenkin ratkaisi asian koulun hyväksi, ja sopimus uusittiin myös sen jälkeen, kun Helsingin yliopisto tuli talon omistajaksi 1956.

Vuonna 1965 koulu siirtyi Pihlajamäkeen, jonne valmistui uusi koulutalo kaksi vuotta myöhemmin. Rakennuksen on suunnitellut koulujen suunnittelijana tunnettu Osmo Sipari. Kirkkokadun talo purettiin 1972, ja sen tilalla on nykyään Suomen sisäasiainministeriön rakennus.

Helsingin Uusi yhteiskoulu kuuluu niihin yksityiskouluihin, jotka välttivät kunnallistamisen peruskouluun siirryttäessä vuonna 1977. Koulun omistaa Helsingin Uusi Yhteiskoulu -osakeyhtiö.

## Lähteet

## Aiheesta muualla
*Koulun verkkosivut
* Uudenaikainen koulutalo, Suomen Kuvalehti, 24.10.1925, nro 43, s. 14, Kansalliskirjaston digitaaliset aineistot
Lännentie

**Lännentie** (Storia del West) oli Villiin länteen sijoittuva, osittain todenperäisiin tapahtumiin pohjautuva sarjakuvalehti, jota julkaistiin Suomessa vuosina 1975–1988. Vuonna 2021 Story House Egmont aloitti julkaisemaan Lännentie-sarjaa uudelleen kronikkana Lehden tarinat olivat ilmestyneet alun perin italialaisessa Collana Rodeo -lehdessä. Italiassa lehteä julkaistiin vuosien 1967 ja 1980 välillä, yhteensä 162 numeroa. Suomessa julkaistiin 160 numeroa, joista neljä oli uusintakappaletta. Sarjan käsikirjoituksista vastaa Gino D’Antonio ja kuvittajina toimivat mm. Renzo Calegari, Renato Polese sekä Louis Bermejo

Lännentiessä kuvataan Yhdysvaltain tapahtumia uudisraivaajien näkökulmasta 1800-luvun alusta asti. Lännentiessä ei keskitytä seuraamaan vain yhtä päähenkilöä, sillä Lännentie-tarinoiden edetessä aika kuluu ja hahmot vanhenevat ja jopa kuolevat. Sarjakuvan edetessä ajassa keskipisteeseen astuvat uudet sankarit. Tarinat lehdissä alkavat Brett McDonaldin saapuessa Yhdysvaltoihin vuonna 1804. Myöhemmät tarinat kertovat Brettin jälkeläisten vaiheista: Pat ja Brenda sekä näiden lapset Bill Adams, Ben ja Brett vaikuttavat moniin Yhdysvaltain historian tapahtumiin. Lännentien kertomuksissa käsitellään Yhdysvaltojen historian käännekohtia, kuten esimerkiksi Alamon taistelu, intiaanisodat, kultaryntäys sekä Yhdysvaltojen sisällisota. Tarinoissa tavataan oikeita historiallisia hahmoja kuten Kit Carson, Daniel Boone, Allan Pinkerton, Wild Bill Hickok ja Buffalo Bill 

Varsinaisen Lännentie-sarjan jälkeen (1/1975–8/1981) lehdessä ilmestyi vielä sekalaisia sarjoja. Lännentiessä julkaistiin uusintana Villi Länsi -liuskojen Bill-Veljeksiä sekä Preeria liuskojen Timin seikkailuja. Ensimmäiset 72 kirjaa olivat lähes kaikki alkuperäisjärjestyksessä olevaa Storia del West-sarjaa, suomentamatta on jäänyt kolme tarinaa. Storia del West-sarjan jälkeen Lännentie jatkui Storia del West -uusinnoilla sekä mm. Collana Rodeo-lehden 50-60-lukujen liuskalehdistä olevilla uusinnoilla. Lännentien viimeisenä vuotena 1988 numeroissa 2-12 kaksi sankaria Hondo ja Cochise edustavat kuitenkin Bonelli-kustantamoa

## Lähteet
Helvettiin jäätynyt

"**Helvettiin jäätynyt**" on industrial metal -yhtye Ruoskan ensimmäinen singlejulkaisu sen viidenneltä studioalbumita *[[Rabies (albumi)|Rabies]]*.

”Helvettiin jäätynyt” -kappaleen lisäksi levyllä on kaksi Turmion Kätilöistä tutun MC Raaka Peen tekemää remiksausta kappaleista ”Irti” ja ”Kosketa”.

## Kappaleet
# 
# 
# 

## Lähteet
Tietäjä (lehti)

**Tietäjä** oli Teosofisen Seuran suomalaisen osaston äänenkannattaja, jota julkaisi Teosofinen Kirjakauppa ja Kustannusliike sekä myöhemmin O.Y. Tietäjä. Lehti ilmestyi vuosien 1908–1920 välillä, minkä jälkeen lehden nimeksi tuli *Ruusu-Risti* *— okkultinen aikakauskirja*. Lehti aloitti nimellä ''Omatunto'' vuonna 1905 ja muutettiin *Tietäjäksi* vuonna 1908 lehden päätoimittajaksi tulleen Pekka Ervastin aloitteesta.

## Toimittajia ja kirjoittajia vuosien varrelta

*Aarni Kouta
*Eino Leino
*Ilma Virtala
*Kaarlo Atra
*L. Onerva
*Larin Kyösti
*Pekka Ervast
*Väinö Valvanne
*Tuovi Tenetti
*J. R. Hannula

## Lähteet

## Aiheesta muualla
*Pekka Ervastin kotisivut
Loparex

**Loparex Group** on erikois- ja irrokepapereita valmistava konserni. Konsernin liikevaihto on noin 400 miljoonaa euroa vuodessa. Tehtaat sijaitsevat Alankomaissa, Yhdysvalloissa, Intiassa ja Kiinassa. Konsernin omistaa hollantilainen pääomasijoitusyhtiö AAC Capital Partners (aikaisemmalta nimeltään ABN Amro Capital).

## Historia
Vuonna 1906 kamariherra Hjalmar Linder perusti sulfaattiselluloosaa tuottavan tehtaan Lohjan Pitkäniemeen. Yhtiön nimeksi tuli tuolloin **Lojo Cellulosafabriks Ab**. 

Vuonna 1929 yhtiö siirtyi Haarlan suvun omistukseen.

Tuotanto monipuolistui, kun vuonna 1938 valmistui tehtaan ensimmäinen paperikone. Samana vuonna yhtiön nimeksi tuli **Lohja-Kotka Oy**.

Paperin jalostus tehtaassa alkoi vuonna 1963. Vuonna 1968 yhtiön osakekanta siirtyi Joutseno-Pulpille.

Sellun valmistus päättyi vuonna 1979, ja vuonna 1980 Joutseno-Pulp yhdistyi Rauma-Repolaan. Vuonna 1983 Lohja-Kotka Oy:n uudeksi nimeksi tuli **Lohjan Paperi Oy**. Vuonna 1985 Lohjan Paperi osti englantilaisen Sterling Coated Materials Ltd:n.

1990-luvulla yhtiö siirtyi emoyhtiönsä mukana ensin vuonna 1990 Repolaan ja vuonna 1995 UPM-Kymmeneen. Vuonna 1998 Lohjan Paperi osti yhdysvaltalaisen Daubert Coated Products Inc:in.

Vuonna 2001 Lohjan Paperi osti hollantilaisen Rexam Releasen. Hieman myöhemmin yhtiö nimeksi tuli **Loparex Oy**. Vuonna 2004 yhtiö avasi tehtaan Kiinan Guangzhouhun. Tehtaan avajaisiin osallistui muun muassa silloinen ulkomaankauppaministeri Paula Lehtomäki.

Yhtiön omistaja vaihtui vuonna 2005, kun ABN Amro osti yhtiön koko osakekannan UPM-Kymmeneltä. Vuonna 2008 Loparex group myi Suomessa ja Isossa-Britanniassa sijaitsevat tehtaansa Mondi Groupille.

## Loparex Oy

**Loparex Oy** oli Loparex Groupin Suomen tytäryhtiö, joka toimi osana Loparex Groupia syyskuuhun 2008 saakka. Yhtiöllä oli reilut 400 työntekijää Lohjan paperitehtaassa.  Huhtikuussa 2008 Loparex Group ilmoitti myyvänsä Suomen ja Britannian tehtaansa, mukaan lukien Loparex Oy:n, eteläafrikkalaiselle Mondille.

## Lähteet
*

### Viitteet
Omatunto (lehti)

**Omatunto** oli teosofinen aikakauslehti, jonka perustivat Pekka Ervast, Veikko Palomaa ja Martti Humu vuonna 1905. Vastaavaksi toimittajaksi valittiin Martti Humu. Vuonna 1908 Ervast sai lehden julkaisuoikeudet, jonka jälkeen lehti jatkoi ilmestymistään nimellä ''Tietäjä''.

## Toimittajia ja kirjoittajia vuosien varrelta
* Arvid Järnefelt
* Martti Humu (oikealta nimeltään Maria Ramstedt)
* Pekka Ervast

## Lähteet

## Aiheesta muualla
* Pekka Ervastin kotisivut
Sormen keskinivel

**Sormen keskinivel** () muodostuu sormen tyvijäsenen ja keskijäsenen välille. Kavio- ja sorkkaeläimillä niveltä kutsutaan kehäniveleksi.

## Sormen keskinivelen nivelsiteet
* Sormen keskinivelen sivusiteet ()
* Sormen keskinivelen kämmenpuoleiset nivelsiteet ()

## Katso myös
* Sormen kärkinivel
* Sormen tyvinivel
Matti Korteniemi

**Matti Korteniemi** (s. 1955) on suomalainen poliitikko ja opettaja.

Politiikkaan Korteniemi tuli mukaan vuoden 2004 kuntavaaleissa Lounais-Lapin Vihreiden ehdokkaana. Hän toimi Lapin vihreiden puheenjohtajana 2008–2011. Korteniemi oli Tornion kaupunginvaltuutettu 2009–2012 ja sosiaali- ja terveyspalvelujen lautakunnan jäsen. Korteniemi oli myös Lapin Liiton valtuuston ja tarkastuslautakunnan jäsen vuosina 2009–2012.

Korteniemi on harrastanut järjestötoimintaa olemalla muun muassa Matemaattisten aineiden opettajien liitto MAOLin hallituksessa vuosina 1999–2005, Opetusalan Ammattijärjestö OAJ:n Tornion paikallisyhdistyksen hallituksessa ja myös Tornion Rotarit-toiminnassa. Korteniemi on matemaattisten aineiden lehtori Putaan koulussa Torniossa. Hän on naimisissa.

## Lähteet

## Aiheesta muualla
* Matti Korteniemen blogi